VIDEO! FOX kanalil esilinastub sari Batmani lapsepõlvest
1. detsembril esilinastub sari „Gotham“, mis jutustab uue peatüki armastatud superkangelase Batmani elust – tema lapsepõlvest. Kriminaalne draamasari on eetris esmaspäevast reedeni algusega kell 21.05 FOX kanalil.
Sarja peategelane on noor politseiinspektor James Gordon (Benjamin McKenzie), kes soovib luua korda Ameerika ohtlikumas linnas nimega Gotham.
Talle määratakse uurimiseks keerukas mõrvajuhtum, miljonäridest abikaasade Martha ja Thomas Wayne’e tapmine.
Selle kuriteo uurimine viib Gordoni kokku abielupaari äsja orvuks jäänud noore pojaga, kelleks on Bruce Wayne (David Mazouz). Tema vanemate külmavereline mõrvast ning sõprusest inspektor Gordoniga saab alguse Bruce’i kujunemine Batmaniks.
Sarjas figureerivad ka mitmed Batmani filmidest tuntud kurikaelad – Pingviin, Kassnaine, Jokker, Kaksnägu jt. Sarja looja Bruno Heller on ka menuseriaali „Mentalist“ autor. Sarja reiting IMDBs on 8 punkti.
VAATA VIDEOT!